**Obec Pavlice, Obecný úrad, Pavlice 146, 919 42 Pavlice**

**Materiál na rokovanie obecného zastupiteľstva**

Obecné zastupiteľstvo Pavlice

Dňa 29.04.2020

**Stanovisko hlavného kontrolóra obce k záverečnému účtu**

**obce Pavlice za rok 2019**

**Predkladá:** **Materiál obsahuje:**

PhDr. Zlatica Opáleková 1. Návrh na uznesenie

hlavná kontrolórka 2. Dôvodovú správu

3. Materiál

**Spracovateľ:**

PhDr. Zlatica Opáleková

hlavná kontrolórka

uznesenie OZ č. .................... dňa 29.04.2020

1. **Návrh na uznesenie**

Obecné zastupiteľstvo v Pavliciach po prerokovaní predloženého materiálu:

**berie na vedomie**

**Stanovisko hlavného kontrolóra obce k záverečnému účtu**

**obce Pavlice za rok 2019**

1. **Dôvodová správa**

V súlade s plánom kontrolnej činnosti hlavného kontrolóra obce na 1. polrok 2020 a so zákonom č. 369/1990 Zb. v znení neskorších predpisov § 18f odst. c.

**Obec PAVLICE**



**Stanovisko hlavného kontrolóra obce k záverečnému účtu**

**obce Pavlice za rok 2019.**

Stanovisko hlavného kontrolóra k záverečnému účtu obce Pavlice za rok 2019 bolo vypracované v súlade s ustanoveniami § 18e ods. 1, písm. c/zák. č. 369/90 Zb. o obecnom zriadení v znení neskorších zmien a doplnkov, v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov. Podľa §16 ods.12 zákona č.583/2004 Z. z. o rozpočtových pravidlách územnej samosprávy v znení neskorších doplnkov a zmien musí byť návrh záverečného účtu prerokovaný OZ najneskôr do šiestich mesiacov po uplynutí rozpočtového roka. Táto podmienka zákona je splnená.

Predkladaný materiál vychádza z posúdenia predloženého návrhu záverečného účtu obce Pavlice za rok 2019, z ekonomickej analýzy dosiahnutých príjmov a čerpania výdavkov rozpočtu obce za sledované obdobie. V rozpočte obce sa uplatňuje rozpočtová klasifikácia určujúca výdavkové položky rozpočtu financované z bežných výdavkov aj z kapitálových výdavkov.

**A. VÝCHODISKÁ SPRACOVANIA ODBORNÉHO STANOVISKA K NÁVRHU**

**ZÁVEREČNÉHO ÚČTU OBCE Pavlice**

Účelom stanoviska hlavného kontrolóra je odborné posúdenie všetkých aspektov a náležitostí predloženého návrhu záverečného účtu, ktorými musí záverečný účet obce zo zákona disponovať.

**1. Zákonnosť predloženého návrhu záverečného účtu**

**1.1. Súlad so všeobecne záväznými právnymi predpismi**

Návrh záverečného účtu obce Pavlice za rok 2019 bol spracovaný v súlade so zákonom

583/2004 Z. z. o rozpočtových pravidlách územnej samosprávy a o zmene a doplnení

niektorých zákonov v znení neskorších predpisov. Zohľadňuje taktiež ustanovenia zák. č.

523/2004 Z. z. o rozpočtových pravidlách verejnej správy v znení neskorších doplnkov

a zmien ako aj zákona č.597/2003 Z. z. o financovaní základných škôl, stredných škôl

a školských zariadení v znení neskorších doplnkov a zmien a iné súvisiace právne predpisy.

**1.2. Dodržanie povinnosti auditu zo strany obce**

Obec Pavlice splnila povinnosť vyplývajúcu z §16 ods.3 zák.č.583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, podľa ktorej je obec povinná dať si overiť účtovnú uzávierku podľa osobitného predpisu, ktorým je zák. č 431/2002 Z. z. o účtovníctve v znení neskorších doplnkov a zmien nezávislým audítorom, ktorý na základe uvedenej povinnosti vykonal overenie účtovnej uzávierky zostavenej za obec Pavlice.

Audit vykonala Ing. Veronika Tibenská v marci 2020. V správe nezávislého audítorka o overení účtovnej závierky zostavenej k 31.12.2019 vyslovila nasledujúci názor :

“ Podľa môjho názoru účtovná závierka poskytuje pravdivý a verný obraz finančnej situácie Obce Pavlice k  31.decembru 2019 a výsledku jej hospodárenia za rok končiaci sa k uvedenému dátumu podľa zákona č. 431/2002 Z.z. o účtovníctve v znení neskorších predpisov.“

**1.3. Dodržanie informačnej povinnosti zo strany obce Pavlice**

Návrh záverečného účtu bol verejne sprístupnený na úradnej tabuli Obecného úradu Pavlice ako aj verejnej diskusii na web sídle obce, v súlade s §9 ods.2 zák.č.369/1990 Zb. o obecnom zriadení v znení neskorších doplnkov a zmien a §16 ods. 9 zák. č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v zákonom stanovenej 15 dňovej lehote pred jeho schválením.

**2. Metodická správnosť predloženého návrhu záverečného účtu**

Predložený návrh záverečného účtu bol spracovaný v súlade s §16 zákona o rozpočtových pravidlách územnej samosprávy, obsahuje údaje o plnení rozpočtu v členení podľa § 10 ods. 3 zákona v súlade s rozpočtovou klasifikáciou, bilanciu pohľadávok a záväzkov (aktív a pasív).

Údaje o plnení rozpočtu boli spracované podľa rozpočtovej klasifikácie v zmysle opatrenia

MF SR č. MF-0101752004 - 42 (v znení MF/008978/2006-421, MF/009212/2008-421,

MF/021218/2010, ktorým sa ustanovuje druhová, organizačná a ekonomická klasifikácia

rozpočtovej klasifikácie, ktorá je záväzná pri zostavovaní, sledovaní a vyhodnocovaní

rozpočtov územnej samosprávy

**B. ZOSTAVENIE ZÁVEREČNÉHO ÚČTU**

**Údaje o plnení rozpočtu**

Obec Pavlice postupovala pri zostavení záverečného účtu podľa § 16 ods. 1 zákona

o rozpočtových pravidlách územnej samosprávy a po skončení rozpočtového roka údaje

o rozpočtovanom hospodárení súhrnne spracovalo do záverečného účtu obce. V súlade

s § 16 ods. 2 zákona o rozpočtových pravidlách územnej samosprávy znení neskorších

predpisov finančne splnilo svoju povinnosť a usporiadalo svoje hospodárenie vrátane

finančných vzťahov k príspevkovým organizáciám, právnickým a fyzickým osobám,

ktorým poskytlo prostriedky zo svojho rozpočtu, ďalej usporiadalo finančné vzťahy

k štátnemu rozpočtu, štátnym fondom, rozpočtom iných obcí.

Predložený návrh záverečného účtu obce obsahuje povinné náležitosti podľa § 16 ods. 5

zákona o rozpočtových pravidlách územnej samosprávy.

Údaje o nákladoch a výnosoch podnikateľskej činnosti a prehľad o poskytnutých zárukách podľa jednotlivých príjemcov návrh záverečného účtu neobsahuje, nakoľko obec nevykonáva podnikateľskú činnosť.

**C. ÚDAJE O PLNENÍ ROZPOČTU**

Základným nástrojom finančného hospodárenia obce je rozpočet obce. Bol zostavený na

obdobie jedného rozpočtového roka, ktorý je zhodný s kalendárnym rokom. Rozpočet bol

zostavený podľa platnej rozpočtovej klasifikácie ustanovenej Ministerstvom financií Slovenskej republiky. Vnútorne sa rozpočet člení na bežný, kapitálový a finančné operácie.

Obec v rozpočtovom hospodárení dodržala § 10 odsek 7 zákona č.583/2004 Z. z. o rozpočtových pravidlách územnej samosprávy v platnom znení, ktorý stanovuje povinnosť zostaviť rozpočet obce ako vyrovnaný alebo prebytkový. Rozpočet obce Pavlice na rok 2019 bol zostavený ako vyrovnaný. Rozpočet bol schválený Obecného zastupiteľstva Pavlice dňa 11.12.2018 uznesením č. 38/2018.

**Príjmy vo výške 294 500,00**

**Výdavky vo výške 294 500,00**

Rozpočet bol zmenený osemkrát:

* prvá zmena schválená dňa 04.03.2019 starostkou obce /Zásady hospodárenia schválené OZ uznesením č. 17/2014/
* druhá zmena schválená dňa 29,03.2019 starostkou obce /presun/
* tretia zmena schválená dňa 23.05.2019 uznesením OZ č. 21/2019
* štvrtá zmena schválená dňa 19.06.2019 uznesením OZ č. 30/2019
* piata zmena schválená dňa 17.09.2019 uznesením OZ č. 41/2019
* šiesta zmena schválená dňa 10.10.2019 starostkou obce /presun/
* siedma zmena schválená dňa 20.11.2019 uznesením OZ č. 57/2019
* ôsma zmena schválená dňa 25.11.2019 starostkou obce /Zásady hospodárenia schválené OZ 4.4.2019 uznesením č. 16/2019

Po poslednej úprave bol rozpočet obce Pavlice: príjmy vo výške **336 785,00**

výdavky vo výške **336 785,00**

**Rozpočet obce k 31.12.2019**

|  |  |  |
| --- | --- | --- |
|  | **Schválený**  **rozpočet** | **Schválený rozpočet**  **po poslednej zmene** |
| **Príjmy celkom** | **294 500,00** | **336 785,00** |
| z toho : |  |  |
| Bežné príjmy | 249 500,00 | 275 725,00 |
| Kapitálové príjmy | 0,00 | 8 000,00 |
| Finančné príjmy | 45 000,00 | 53 060,00 |
| **Výdavky celkom** | **294 500,00** | **336 785,00** |
| z toho : |  |  |
| Bežné výdavky | 232 000,00 | 258 845,00 |
| Kapitálové výdavky | 56 500,00 | 71 940,00 |
| Finančné výdavky | 6 000,00 | 6 000,00 |
| **Rozdiel** | **0,00** | **0,00** |

**Záver.**

Návrh záverečného účtu obce Pavlice za rok 2019 bol spracovaný v súlade s príslušnými ustanoveniami § 16 zákona č. 583/2004 Z. z. o rozpočtových pravidlách územnej samosprávy v znení neskorších predpisov a obsahuje všetky predpísané náležitosti podľa § 16 ods. 5 citovaného zákona.

Návrh záverečného účtu za rok 2019 v zmysle § 9 ods. 2 zákona 369/1990 Zb. o obecnom

zriadení v znení neskorších predpisov a § 16 ods.9 zákona č. 583/2004 Z. z. bol zverejnený najmenej 15 dní na úradnej tabuli obce a na web sídle obce.

Účtovná závierka za rok 2019 bola vykonaná podľa zákona č. 431/2002 Z. z. o účtovníctve

a vyjadruje skutočnú finančnú situáciu obce k 31.12.2019. Výsledok hospodárenia za

uvedený rok je v súlade so zákonom č. 431/2002 Z. z. o účtovníctve v znení neskorších

predpisov.

*Vzhľadom na uvedené skutočnosti a v zmysle § 16 ods. 10 zákona o rozpočtových*

*pravidlách územnej samosprávy*

***odporúčam***

*Obecnému zastupiteľstvu uzatvoriť prerokovanie Záverečného účtu obce Pavlice za rok 2019 výrokom*

***celoročné hospodárenie schvaľuje bez výhrad.***

PhDr. Zlatica Opáleková

hlavný kontrolór obce Pavlice

V Pavliciach 29.04.2020